Pirkimo sąlygų 2 priedas
TECHNINĖ SPECIFIKACIJA
REANIMACIJOS SKYRIAUS PATALPŲ PAPRASTOJO REMONTO DARBAI
1. Bendrieji reikalavimai
1.1. Visi remonto darbai turi būti atliekami nepažeidžiant pastato laikančiųjų konstrukcijų ir pagrindinių inžinerinių magistralių.
1.2. Atliekant darbus privaloma vadovautis Lietuvos higienos normos HN 47-1:2020 reikalavimais, skirtais asmens sveikatos priežiūros įstaigų infekcijų kontrolei ir kitais galiojančiais teisės aktais reglamentuojančiais statybos ir paskirties reikalavimus.
1.3. Visos naudojamos medžiagos (PVC dangos, klijai, dažai, hermetikai, lubų plokštės) privalo turėti higieninius sertifikatus bei gamintojo deklaracijas, leidžiančias jas naudoti švariose medicinos patalpose (A klasė).

2. Operacinių blokas
2.1. Sienų apdaila (Tarkett  arba lygiavertė danga iki lubų)
· Paruošimas: Esamos apdailos pašalinimas. Sienų išlyginimas polimeriniais, drėgmei atspariais glaistais, visiškai lygus, neporėtas paviršius.
· Medžiaga: Klijuojama speciali PVC sienų danga (pvz., Tarkett Wallgard arba lygiavertė). Danga turi būti su apsauginiu sluoksniu, atspari mechaniniams smūgiams bei agresyvioms dezinfekcijos priemonėms (aktyviam chlorui, vandenilio peroksidui).
· Montavimas: Danga klijuojama per visą sienos aukštį – nuo grindų užvedimo iki pat lubų. Lakštai jungiami karšto suvirinimo būdu, naudojant originalų „Tarkett“ arba lygiavertį suvirinimo laidą. Visi vidiniai ir išoriniai sienų kampai formuojami termiškai užlenkiant dangą (R ≥ 20 mm), nenaudojant jokių plastikinių kampinių profilių, kuriuose gali kauptis nešvarumai.
2.2. Grindų įrengimas (Laidi danga)
· Paruošimas: Esamos dangos demontavimas, pagrindo šlifavimas, dulkių nusiurbimas. Pagrindo liejimas didelio stiprumo (ne mažiau C30 gniuždomojo stiprio) savaime išsilyginančiu mišiniu.
· Medžiaga: Klijuojama elektrai laidi (konduktyvi) PVC danga (pvz., Tarkett iQ Toro SC arba lygiavertė), storis – 2,0 mm, elektrinė varža R ≤ 10⁶ Ω (pagal EN 1081).
· Įžeminimas: Po danga suformuojamas varinių juostelių tinklas (žingsnis ne didesnis kaip 4x4 m), kuris laidžiais klijais sujungiamas su PVC danga ir išvedamas bei pajungiamas prie patalpos įžeminimo šynos.
· Grindų-sienų sujungimas: Grindų danga užvedama ant sienos 15 cm į viršų, naudojant suapvalintą profilį. Grindų užvedimas su sienų danga sujungiamas ir užsandarinamas karšto suvirinimo būdu, sukuriant visiškai nepralaidžią, besiūlę jungtį.
2.3. Lubų dažymas
· Paruošimas: Esamos lubos kruopščiai nuvalomos, sušlifuojamos, nugruntuojamos giluminiu gruntu. Visi sujungimai ir mikroįtrūkimai armuojami stiklo audinio arba lygiaverčiu tinkleliu.
· Dažymas: Dažoma dvikomponenčiais poliuretaniniais arba epoksidiniais dažais (vandens pagrindu, su minimaliu LOJ kiekiu), turinčiais 1-os klasės atsparumą šlapiam trynimui pagal EN 13300.
· Sandūra (Siena-Lubos): Viršutinis sienų dangos kraštas ir dažytų lubų sandūra per visą perimetrą turi būti užsandarinta elastingiems medicininiams švarių patalpų sujungimams skirtu poliuretaniniu arba MS polimero hermetiku. Sandarinimas turi užtikrinti, kad vėdinimo sistemos sukuriamas teigiamas slėgis neišpūstų oro iš viršlubinės erdvės į operacinę.

3. Reanimacija (3 lovų palata) 
3.1. Sienų dažymas
· Paruošimas: Paviršiai paruošiami naudojant drėgmei atsparius glaistus.
· Dažymas: Sienos dažomos asmens sveikatos priežiūros įstaigoms sertifikuotais, vandeniniais akrilinio / lateksinio pagrindo dažais, pasižyminčiais 1-os klasės atsparumu šlapiam trynimui (pagal EN 13300). Danga turi būti visiškai atspari dažnam plovimui ir dezinfekcijai.
3.2. Grindų įrengimas (Antistatinė danga)
· Paruošimas: Analogiškas kaip operacinėse (senos dangos lupimas, šlifavimas, liejamas C30 išlyginamasis sluoksnis).
· Medžiaga: Klijuojama aukštos klasės antistatinė PVC danga (pvz., Tarkett iQ Optima arba iQ Eminent ar lygiavertė), storis – 2,0 mm. Danga privalo turėti gamyklinę paviršiaus apsaugą, leidžiančią ją atnaujinti sauso poliravimo būdu be vaškavimo.
· Užvedimas: Danga užvedama ant dažomos sienos 15 cm į viršų su apvalinimo profiliu. Viršutinis užvedimo kraštas prie dažytos sienos sandarinamas higieniniu MS polimero hermetiku. Siūlės virinamos karštuoju būdu.

4. Koridorius 
4.1. Sienų dažymas
· Sienos paruošiamos ir dažomos aukšto atsparumo dažais (1-os klasės atsparumas trynimui pagal EN 13300), pritaikytais intensyviam valymui.
4.2. Grindų įrengimas
· Klijuojama PVC danga, identiškai kaip reanimacijos palatoje (su 15 cm užvedimu ant sienos). Visi sujungimai (slenksčiai) tarp koridoriaus, reanimacijos ir operacinių grindų dangų turi būti suvirinti karštuoju būdu, užtikrinant visiškai lygų paviršių patogiam lovų transportavimui.
4.3. Pakabinamų lubų ir šviestuvų keitimas
· Demontavimas: Esamų lubų plokščių ir karkaso pilnas išmontavimas bei utilizavimas.
· Naujas karkasas ir plokštės: Įrengiamos naujos pakabinamos kasetinės lubos (600x600 mm). Naudojamos specializuotos medicininės/higieninės mineralinės vatos arba metalinės plokštės (pvz., Rockfon Medical, Armstrong Bioguard ar lygiavertės). Plokštės turi turėti antimikrobinę dangą, būti pritaikytos drėgnam valymui ir atitikti švarių patalpų klasę (ne žemesnę kaip ISO 5).
· Apšvietimas: Į naująjį lubų karkasą integruojami nauji LED šviestuvai. Šviestuvai turi būti sandarūs (rekomenduojama IP44 arba aukštesnė apsaugos klasė iš patalpos pusės), su optiniais sklaidytuvais, užtikrinančiais tolygų, neakinantį apšvietimą, šviesos spektras – 4000K (neutrali balta).

5. Šildymo sistemos (Radiatorių) keitimas (Visoms patalpas)
5.1. Esami senieji radiatoriai demontuojami. Esami vamzdyno atvadai (sienose/grindyse) išsaugomi, vamzdžiai nekeičiami. Atliekamas esamų sriegių/jungčių paruošimas naujų prietaisų pajungimui.
5.2. Dviejose operacinėse ir reanimacijos palatoje privaloma sumontuoti medicininius (higieninius) radiatorius (pvz., Purmo Hygiene, Vogel&Noot Hygiene ar lygiaverčius).
5.3. Radiatorių reikalavimai:
· Radiatoriai turi būti be vidinių konvekcinių elementų (grotelių), be viršutinių ir šoninių dangčių.
· Konstrukcija turi leisti laisvai prieiti prie visų radiatoriaus plokščių valymui ir dezinfekcijai iš visų pusių.
· Gamyklinis padengimas – antikorozinis, atsparus medicininių dezinfekantų poveikiui.
5.4. Pajungimas: Radiatoriai prie esamų vamzdžių pajungiami tik iš sienos (naudojant kampinius ventilius / pajungimo mazgus). Grindų danga po radiatoriumi turi likti visiškai vientisa.
5.5. Radiatorių montavimas (laikiklių gręžimas) vykdomas tik pilnai pabaigus sienų apdailą. Operacinėse skylės, išgręžtos per sienų dangą laikikliams, turi būti užsandarintos higieniniu silikonu / hermetiku.

6. Durų keitimas
6.1. Operacinių, reanimacijos ir koridoriaus durys keičiamos į naujas, lygias, sandarias duris.
6.2. Varčia ir stakta: Turi būti dengtos padidinto atsparumo HPL (aukšto slėgio) laminatu arba gaminamos iš nerūdijančio plieno, kad atlaikytų dažnus smūgius (lovų ratukų, vežimėlių) ir drėgną valymą chemija.
6.3. Staktos turi būti pritaikytos prie pakitusio sienų storio (įvertinant užklijuotą  dangą operacinėse).
6.4. Sandarumas: Durų apatinėje briaunoje privalo būti integruoti automatiškai nusileidžiantys sandarinimo tarpikliai (slenksčių įrengimas grindyse draudžiamas), užtikrinantys oro slėgio stabilumą patalpose.
6.5. Furnitūra: Rankenos – alkūninės (operacinėse), užtikrinančios bekontaktį durų varstymą dilbiu.

7. Priešoperacinės patalpos (su chirurginėmis praustuvėmis)
Ši zona ribojasi su operacinėmis, todėl joje išlaikomi maksimalūs sterilumo reikalavimai.
· Sienos ir grindys: Klijuojama PVC danga (Tarkett iQ Optima / Eminent ar lygiaverte) ant grindų ir ant sienų iki pat lubų. Visi sujungimai ir kampai suvirinami karštuoju būdu, užtikrinant visišką apsaugą nuo vandens ir dezinfekantų purslų.
· Lubos: Dažomos dvikomponenčiais epoksidiniais / poliuretaniniais dažais, sandūra su sienos danga hermetizuojama švarių patalpų hermetiku.
· Chirurginės praustuvės: Esami vamzdžių atvadai pritaikomi naujų chirurginių medicininių praustuvų montavimui. Praustuvai turi būti gilūs, pagaminti iš nerūdijančio plieno arba medicininio akrilo/kompozito, be rankinio valdymo (su bekontakčiais sensoriniais arba alkūniniais maišytuvais ir integruotais dezinfekavimo skysčių dozatoriais). Radiatoriai – higieniniai paneliniai.
8. Įrankių sterilizacijos ir Procedūrinis kabinetas
Patalpos priskiriamos padidintos infekcijų rizikos zonai, kurioje naudojama karšta temperatūra ir garai.
· Sienos: Kadangi operacinėse danga klijuojama iki lubų, sterilizacijos ir procedūriniame kabinete  PVC sienų dangą klijuoti iki 2 metrų aukščio (apsaugai nuo chemijos, smūgių ir drėgmės), o likusią sienos dalį iki lubų – dažyti 1-os klasės atsparumo medicininiais dažais.
· Grindys: PVC danga, užvedama 15 cm ant sienos ir suvirinama su sienų danga.
· Lubos: Dažomos drėgmei atspariais, pelėsiui atspariais medicininiais dažais.
· Inžinerinė dalis: Nauji higieniniai radiatoriai (pajungimas tik iš sienos). 

9. Personalo sanmazgai ir dušas (Plytelių apdaila)
· Hidroizoliacija :
· Prieš klijuojant plyteles, visame grindų plote ir sienų zonose (dušo zonoje – per visą aukštį iki lubų, prie praustuvų ir WC – ne mažiau kaip iki 1,5 m aukščio) privaloma įrengti tepamosios hidroizoliacijos sluoksnį (2 sluoksniai).
· Sienų-grindų ir sienų-sienų sandūrose, taip pat aplink trapą ir vamzdžių išvadus, būtina įklijuoti specialią elastinę hidroizoliacinę juostą.
· Grindų plytelės:
· Klijuojamos akmens masės plytelės.
· Saugumas (Slydimo klasė): Siekiant išvengti personalo traumų ant šlapių grindų, plytelių slydimo klasė turi būti ne žemesnė kaip R10 (dušo zonoje rekomenduojama R11 arba B klasė basoms kojoms pagal DIN 51097).
· Sienų plytelės:
· Klijuojamos glazūruotos keraminės arba akmens masės plytelės. Paviršius turi būti lygus (blizgus arba matinis), be gilių tekstūrų ar reljefų, kad nesikauptų kalkės bei nešvarumai ir būtų lengva dezinfekuoti.
· Klijavimo aukštis: Dušo patalpoje – iki pat lubų. WC patalpoje plytelės klijuojamos ne žemiau kaip iki 1,6 m aukščio (likusi viršutinė sienos dalis iki lubų glaistoma ir dažoma drėgmei bei pelėsiui atspariais dažais).
· Siūlių glaistymas (Rekomendacija medicinos įstaigoms):
· Plytelių siūlėms glaistyti privaloma naudoti epoksidinį siūlių glaistą (vietoj įprasto cementinio). Epoksidinis glaistas yra visiškai neporėtas, neįgeria vandens, purvo, kraujo ar dezinfekavimo priemonių, jame nesiveisia pelėsis ir bakterijos.
· Kampinės siūlės (siena-grindys, siena-siena) sandarinamos sanitariniu silikonu su priešpelėsiniais priedais.
· Grindų sujungimas su koridoriumi:
· Kadangi koridoriuje bus klijuojama PVC danga, o sanmazge – plytelės, perėjimo zonoje (po durų varčia) privaloma sumontuoti lygų (be slenksčio) nerūdijančio plieno profilį, užtikrinant idealų abiejų dangų aukščių suvedimą, kad nebūtų kliūčių judėjimui.

10. Gydytojų kabinetai ir Personalo patalpos 
Šiose patalpose higienos reikalavimai yra standartiniai, orientuoti į jaukumą ir lengvą priežiūrą.
· Grindys: Klijuojama ta pati PVC danga kaip ir koridoriuje, užvedant 15 cm ant sienos.
· Sienos ir Lubos: Glaistomos ir dažomos standartiniais plaunamais vidaus patalpų dažais.
· Šildymas ir Apšvietimas: Montuojami nauji standartiniai paneliniai radiatoriai (be griežtų higieninių apribojimų, tačiau pajungiami iš sienos prie esamų atvadų). Apšvietimas – nauji LED šviestuvai, virštinkiniai, užtikrinantys 500 lx apšvietą darbo stalo lygyje kabinetuose.
11. Pagalbinės patalpos (Valymo inventoriaus sandėliai, medikamentų sandėliavimo patalpos)
· Grindys: PVC danga su 15 cm užvedimu ant sienos. Valymo inventoriaus patalpoje rekomenduojama neslidi danga.
· Sienos: Dažomos drėgmei atspariais dažais. Aplink valymo inventoriaus plautuvę (pylimo trapą) siena apsaugoma užklijuojant  PVC dangos „prijuostę“ iki 1,6 m aukščio.
· Santechnika: Esamoje vietoje pajungiama nauja valymo inventoriaus plautuvė (gili, su grotelėmis kibirui pastatyti).

12. Papildomi reikalavimai visam kompleksui
12.1. Slenksčiai ir perėjimai: Visame komplekse (tarp kabinetų, koridoriaus, operacinių ir sanmazgų) be slenksčių. Visi grindų dangų susidūrimai turi būti suvirinti karštuoju būdu arba suleisti viename lygyje.



